 Mudane Axmed Cumar Jimcaale oo ah madaxa xafiiska hubinta tayadda ee dhanka farsamadda gacanta TVQA-Technical Vocational Quality Assurance ayaa isaguna khudbad kooban oo uu halkaasi ka soo jeediyey waxa kaga hadlay kaalinta xafiiskiisu kaga aadan yahay manhajkan iyo sida ay u arkaan waxaanu hadalkiisa ku bilaabay; ka xafiis ahaan anagu waxan qaabilsanahay in aan hubino tayada dhanka farsamadda, haday tahay manhajka, agabka wax lagu baranayo iyo macalimiinta bixinaysaaba in ay yihiin kuwa buuxin kara shuruudihii iyo minqiyaaska aqooneed ee wasaaradda waxbarashadda u dejisey waxbarashadda farsamadda gacanta, sidaa darteed markii aan eegnay manhajkan waxa noo cadaatay in uu yahay mid wanaagsan laakiin waxan ka dhursugi doonaa marka la hawl-galiyo in uu noqdo mid sidii la rabay u shaqeeyey iyo in kale. 